Mar y Tierra

Mar y Tierra foi unha publicación periódica, voceiro da federación nacional de industria pesqueira da Confederación Nacional do Traballo. A súa cabeceira estaba deseñada por Álvaro Cebreiro.

 Historia e características 
Veu substituír a Redención Marítima. O primeiro número, editado o 1 de xaneiro de 1932, foi impreso na Coruña e dirixido por José Villaverde Velo, coa axuda do patrón Manuel Montes. Posteriormente a súa redacción mudouse a Vigo, sendo dirixido por Manuel Fandiño Ricart, coa axuda de José Campos, Eduardo Collado, Dalmacio Bragado e o propio Manuel Montes. Na revista colaboraron militantes como Vicente Vales Lorenzo.

Distribuíase por todo o litoral español, pero tivo periodicidade irregular, por mor das dificultades económicas dos sindicatos mariñeiros, derivadas dos conflitos laborais. Mantívose até mediados de 1933.

 Véxase tamén 
 Bibliografía 







 Outros artigos 
 Lista de publicacións impresas da provincia de Pontevedra

Categoría:Prensa escrita da Coruña
Categoría:Prensa anarquista de Galicia
Categoría:1932 en Galicia
Categoría:Prensa escrita de Vigo
Categoría:CNT
Categoría:Xornais de Galicia desaparecidos